Die eerste erediens word op 24 April 1969 in die saal van Bryanston Primary School deur die konsulent, ds DCG Fourie, gehou. Die verkose kerkraadslede word in hul amp bevestig, en lidmate kry die geleentheid om geskenke aan die nuwe Gemeente te gee. Op 18 Mei 1969 vier die gemeente vir die eerste keer Nagmaal en die eerste kinders word tydens die Nagmaalsdiens gedoop.
Op 7 November 1969 verskuif die eredienste na Bryanston Laerskool. Dit word daar gehou tot die inwyding van die nuwe kerkkompleks.